ওমিজা-চা

ওমিজা-চা () বা ম্যাগনোলিয়া বেরি চা হল এক প্রকার প্রথাগত কোরিয়ান চা। এটি শুকনো শিসান্দ্রা বেরি—কোরিয়ান ভাষায় ওমিজা থেকে তৈরি করা হয়। ওমিজা অর্থ "পাঁচ স্বাদ" যার মধ্যে রয়েছে মিষ্টতা, টক স্বাদ, তিতকুটে স্বাদ, লবণাক্ততা এবং ঝাঁঝালো স্বাদ। এই চা তৈরির জন্য শুকনো ম্যাগনোলিয়া বেরি কম আঁচে জলে সিদ্ধ করা হয়। এরপর এতে মধু যোগ করা হয়। বিকল্পভাবে, গুঁড়ো করা ম্যাগনোলিয়া বেরির বীজ ঠান্ডা জলে মিশিয়ে এই চা তৈরি করা যায়।

ওমিজা-চা গরম বা ঠান্ডা উভয়ভাবেই পরিবেশন করা হয় এবং এটি ওমিজা-হোয়াচে (ম্যাগনোলিয়া বেরি পানীয়) তৈরিতেও ব্যবহৃত হয়।

 তথ্যসূত্র 

বিষয়শ্রেণী:কোরীয় পানীয়
বিষয়শ্রেণী:কোরীয় চা
বিষয়শ্রেণী:ভেষজ চা